Diari Oficial de la Generalitat Valenciana


Sumari del DOGV 8395, del 02-10-2018 (2018/8901)

RESOLUCIÓ de 12 de setembre de 2018, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa per import de 195.599,81 euros, finançada amb ajust en el mateix capítol i programa, i la minoració de la dotació de la línia S8054, de concurrència competitiva. Expedient número 22.002/18-092.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8395

Data del DOGV
:   02-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8901


Data del document
:   12-09-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de setembre de 2018, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació internacional al desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa per import de 195.599,81 euros, finançada amb ajust en el mateix capítol i programa, i la minoració de la dotació de la línia S8054, de concurrència competitiva. Expedient número 22.002/18-092. [2018/8901]  
  
La Conselleria de Transparència, Responsabilitat Social, Participació i Cooperació, davant el desastre provocat per l'erupció del volcà de Fuego a Guatemala, que ha afectat els departaments: Chimaltenango, Sacatepéquez, i Escuintla i la situació d'emergència que afecta més d'un milió i mig de persones, d'acord amb les necessitats expressades per la Direcció General de Cooperació i Solidaritat, ha previst destinar 195.599,81 euros a la concessió d'ajudes directes per a finançar projectes per a actuacions d'emergència que permeten pal·liar aquestes circumstàncies. Projectes que s'han sigut aprovats pel Comité Permanent d'Acció Humanitària, que es va reunir el passat 27 de juny.  
  
Pel fet de donar-se les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, i d'acord amb el que aquest preveu, s'ha aprovat el Decret 110/2018, de 3 d'agost, del Consell, pel qual s'aproven les bases reguladores per a la concessió directa d'ajudes per a realitzar actuacions d'emergència en la República de Guatemala, amb la finalitat d'atendre les necessitats bàsiques de les persones afectades per l'erupció del volcà de Fuego i es proposa la inclusió de la línia de subvenció corresponent en l'annex de transferències i subvencions corrents del programa 134.10, Cooperació internacional al desenvolupament, per l'import esmentat, i destinar-li els sobrants existents, dins del mateix capítol i programa, en la línia de concurrència competitiva: S8054, «Subvencions per a l'atenció d'emergències davant de fenòmens naturals o catàstrofes humanitàries (CAHE)».  
A aquest efecte i d'acord amb el que es preveu en els articles 168.1.c de la Llei 1/2015, d'hisenda pública, del sector públic instrumental i subvencions i 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic, adopta la següent resolució:  
  
Primer i únic  
S'autoritzen les modificacions següents en l'annex de transferències i subvencions corrents del programa 134.10, Cooperació internacional al desenvolupament:  
  
1) La minoració de la línia de concurrència competitiva S8054 segons es detalla a continuació:  
  
Codi Denominació Dotació anterior Modificació Dotació actual  
S8054 Subvencions per a l'atenció d'emergències davant de fenòmens naturals o catàstrofes humanitàries (CAHE). 350.000,00 € 195.599,94 215.661,19  
  
  
  
2) La inclusió d'una nova línia de subvenció amb les dades descriptives que es detallen a continuació:  
  
Codi: S8324 Denominació: Crisi humanitària volcà de Fuego a Guatemala  
Import: 195.599,81 Beneficiaris previstos: Segons annex.  
Regulació:  
Concessió directa art. 168.1c) Llei 1/2015, de 6 de febrer.  
Decret 110/2018, del Consell. Descripció i finalitat: concessió directa d'ajudes d'acció humanitària per a atendre a la població afectada pel volcà de Fuego de Guatemala.  
 Aportació Generalitat 195.599,81  
Aportació externa 0,00  
  
  
  
Annex de beneficiaris de la línia S8324, «Crisi humanitària volcà de Fuego a Guatemala»  
  
Beneficiari Projecte Import  
Fundació UNICEF-Comité Espanyol. Acció humanitària per a atendre a la població afectada pel volcà de Fuego a Guatemala. 50.000,00 -  
Associació per la Pau i el Desenvolupament. Atenció a 125 famílies damnificades per l'erupció del volcà de Fuego a Guatemala. 45.600,00 -  
Fundació Promoció Social de la Cultura Resposta de primera necessitat per als afectats pel volcà de Fuego. 49.999,82 -  
Solidaritat Internacional del País Valencià Augment de l'assistència in situ de 6 comunitats del municipi de San Pedro Yecocapa, per l'erupció del volcà de Fuego. 49.999,99 -  
 Total 195.599,81 -  
  
  
  
València, 12 de setembre de 2018.- El conseller d'Hisenda i Model Econòmic: Vicent Soler i Marco.